alexandrainst/scandi-wiki huggingface dataset:
Middelhavsmunkesel

Middelhavsmunkesel (Monachus monachus) er ein av to nolevande artar i munkeselslekta (Monachus), som høyrer til selfamilien (Phocidae). Selen lever i Middelhavet og i nære strøk av Atlanterhavet utanfor Gibraltarsundet, sør til Krepsen sin vendekrins. Ifølgje IUCN si raudliste er arten sterkt truga av utrydding. Totalbestanden tel truleg 600-700 individ.

Historisk har middelhavsmunkesel levd i store delar av Middelhavet. I dag kjenner ein berre til populasjonar i Tyrkia, Kroatia, Kypros, Hellas, Portugal (Madeira), Mauritania og Vest-Sahara. Den største gruppa heldt til aust i Middelhavet, og omfattar rundt 350-450 individ. Den andre store undergruppa på rundt 220 individ held til ved Cabo Blanco i Atlanterhavet. Desse er dei einaste munkeselane som framleis lever i koloniar.

Skildring
Selen er kring 80 cm lang ved fødselen og kan bli opptil 2,4 m lang som vaksen. Hanndyr veg gjennomsnittleg 320 kg og hodyr 300 kg, med eit vanleg spenn på 240-400 kg. Ein trur dei kan bli opptil 45 år gamle, med ein gjennomsnittsalder på 20-25 år. Dyra blir kjønnsmogne når dei er rundt 4 år.

Svangre hoer bruker typisk utilgjengelege sjøholer til å føda i, men tidlegare skildringar fortel at dei pleide å føda på opne strender fram til 1700-talet. Selungane veg ca. 15–18 kg. Dei har mørkebrun eller svart pels med hår på 1–1,5 centimeter. På magen har selane ei kvit stripe som har ulike farge og form hjå dei to kjønna. Hjå hoer er stripa vanlegvis rektangelforma, medan hjå hannar er ho som regel sommarfuglforma. Når ungane er 6-8 veker gamle blir håret deira erstatta av det korte håret til vaksne selar. Middelhavsmunkeselar skal ha den kortaste pelsen til nokon sel. Pelsen er svart hjå hannar og brun eller mørkegrå hjå hoer. Magen er lysare, nær kvit hjå hannar.

Kjelder

Denne artikkelen bygger på «Middelhavsmunkesel» frå ,  den 2. februar 2020.  
 

Denne artikkelen bygger på «Mediterranean monk seal» frå ,  den 2. februar 2020.  
 

Middelhavet

Selar
Dyr i Hellas
Dyr i Kroatia
Dyr på Kypros
Dyr i Portugal
Dyr i Mauritania
Dyr i Tyrkia
Dyr i Vest-Sahara
Svenska skidspelen 1997

Svenska skidspelen 1997 vart avvikla i Orsa  helga 8. og 9. mars 1997.

Menn

15 km klassisk 

Dato: 8. mars

4 x 10 km stafett 

Dato: 9. mars

Kvinner

5 km fristil

Dato: 8. mars

4 x 5 km stafett 

Dato: 9. mars

Kjelder
Sportsboken 97-98. Chr. Schibsteds Forlag. 1997.

Idrettstilskipingar i Sverige
Sport i 1997
Florian Siegl

Florian Siegl () er ein tysk språkforskar som har spesialisert seg på samojediske og samiske språk.

Utdanning og forsking 
Siegl gjekk på gymnas i Traunstein i den tyske delstaten Bayern og bestod Examen artium i 1996. Frå 1997 til 2004 studerte han nordiske og finsk-ugriske språk ved Ludwig-Maximilians-universitetet i München, Åbo universitet, Åbo Akademi og Universitetet i Tartu. Han har mastergrad i finsk-ugrisk frå Universitetet i Tartu med eit verk om historisk morfologi i permisk (2004) og doktorgrad i same fag og ved same universitet med ein grammatikk om enetsisk (2011). I 2013 publiserte han ein moderne og omfattande grammatikk over enetsisk som byggjar på denne avhandlinga.

Siegl arbeider med deskriptiv lingvistikk, lingvistisk antropologi og språktypologi.

Bibliografi (utval)
2018 Reflections on linguistic fieldwork within moribund speech communities i: Études finno-ougriennes 49–50. DOI 10.4000/efo.7615
2017 Ume Saami : The forgotten language i: 'Études finno-ougriennes 48. DOI 10.4000/efo.7106
2017 "Tryggve Sköld och umesamiskan : intryck från en oavslutad språkdokumentation" i: Norsk Lingvistisk Tidsskrift 35. 252–290
2015 "Negation in Forest Enets" i: Typological Studies in Language 108. 43–74. DOI 10.1075/tsl.108.02sie
2015 "Uneven steps to literacy : The history of Dolgan, Forest Enets and Kola Saami literary languages" i: Multilingual Education 13. 189–229. DOI 10.1007/978-3-319-10455-3_8 (i lag med Michael Rießler)
2014 "Grundzüge der Kolonisation im südlichsten Verbreitungsgebiet der Saamen des schwedischen Königreichs nach 1650" i: Historisches Jahrbuch 134. 251–279
2013 Materials on Forest Enets, an indigenous language of northern Siberia Helsinki: Suomalais-Ugrilainen Seura. ISBN 978-952-5667-46-2
2013 "The sociolinguistic status-quo on the Taimyr Peninsula" i: Études finno-ougriennes 45. 239–280. DOI 10.4000/efo.2472
2012 "Strövtåg i umesamiskan" i: Veröffentlichung der Societas Uralo Altaica 82. 203–217
2008 "A note on personal pronouns in Enets and Northern Samoyedic" i: Linguistica Uralica 2. 119–130
2006 "The evidential past participle in Estonian reconsidered" i: Études finno-ougriennes'' 38. 75–117 (i lag med Petar Kehayov)

Referansar

Bakgrunnsstoff 
 
 Florian Siegl ved Estonian Research Information System

Umesamisk språk
Samisk språkforsking
Tyske språkforskarar
Ror

Ror er ei styreinnretting for fartøy med blad eller ei venge festa til ei aksling. Ein kan bruka ror til å endra retningen til ei kraft i væske eller gass. Ein finn ror på båtar, skip og fly.

Rortypar

Skipsror 
Frå gammalt av var roret på fartøy festa på styrbord side nesten bakerst på fartøyet, eit sideror. Dette var til dømes vanleg på vikingskip.
Sideror må ikkje forvekslast med ei styreåre. Sideroret var eit verkeleg ror som dreide rundt ein fast akse gjennom roret, i motsetning til ei åre, som dreier rundt eitt punkt. På 1100-talet byrja ein bruka hekkror/(bak-)stamnror. På tradisjonelle norske båtar blir roret ofte kalla for styre.

Av dagens hekkror skil ein mellom ubalansert ror, balanseror, halvspaderor og spaderor. Mange hurtigbåtar og dei fleste mindre fritidsbåtar i dag bruker vassjet eller dreibare utanbordsmotorar som fremdrift. Desse styrer med framdriftssystemet, og har derfor ikkje tradisjonelle ror. 

Ror på skip regulerer normalt skipet i horisontalplanet. På moderne skip er det blitt vanleg å bruka ror også for å regulera skipet i det vertikale planet. Dette kan betra stabiliteten eller minska uønska rørsle, som sjøgang.

Flyror 
Flyror regulerer stillinga til flyet med sideror og høgderor på halen og balanseror ytst på vingene. Høgderoret regulerer også farten til flyet.

Andre bruksområde 
Ror kan også brukast til andre ting, for eksempel til å dirigera luft- eller vasstraum i vifter og pumper.

Kjelder

Denne artikkelen bygger på «Ror» frå ,  den 3. februar 2020.  

Vassfartøykomponentar
Luftfartøykomponentar
Kontrollutstyr
Svenska skidspelen 1998

Svenska skidspelen 1998 vart avvikla i Falun tysdag 10. og onsdag 11. mars 1998.

Menn

10 km fristil 

Dato: 11 mars

Kombinert 

Dato: 10. mars

Hopprenn i stor bakke 

Dato: 11. mars

Kvinner

5 km fristil

Dato: 11. mars

Kjelder
Sportsboken 98-99. Chr. Schibsteds Forlag. 1998.

Idrettstilskipingar i Sverige
Sport i 1998
Soga om Håkon Håkonsson

Soga om Håkon Håkonsson (Hákonar saga Hákonarsonar eller Hákonar saga gamla) er ei norrøn kongesoge frå 1260-talet som skildrar livet og regjeringstida til den norske kongen Håkon Håkonsson (1204-1263). Soga er skriven av islendingen Sturla Tordsson på oppdrag frå Håkon sin son og etterfølgjar, Magnus Lagabøte. 

Soga fortel at Sturla Tordsson skreiv henne to år etter at Håkon hadde døydd. Sturlunga saga fortel derimot at Sturla var hjå kong Magnus då Magnus fekk melding om at faren hadde døydd på Orknøyane, og at Magnus bestilte ei soge med ein gong. 

Soga skildrar heile livsløpet til Håkon Håkonsson, med vekt på kongeåra. Ein kan dela henne i tre delar: Ein om ungdommen til Håkon, ein om samstyret hans med Skule fram til 1240, og ein om einekongedømet hans 1240-63. Soga er presis i kronologien, med vekt på å markera kva år, og gjerne òg kva årstid, som blir skildra. Ho legg størst vekt på «den ytre politiske historia, særleg strid og motsetningar innanlands og andsynes utlandet, og på biografiske emne». Det er detaljerte referat frå kongelege hendingar som riksmøtet i Bergen i 1223, kroninga i 1247, dottera Kristina si avreise til Spania i 1257 og Magnus sitt bryllaup og kroning i 1261. Fleire av kvada i teksten er dels dikta av Sturla og dels av broren hans Olav Hvitaskald. «Det storhendingar som dei ovannemnde vantar, skruknar forteljinga i hop til ei laus opprekning av stutte tørre notisar, ordna år for år som i dei mellomalderlege årbøkene eller annalane.»

Forfattaren bygger ikkje berre på munnlege opplysningar frå kong Magnus og menn som stod Håkon nær, men har òg henta stoff frå Baglarsogene frå 1217, frå originale brev i dei kongelege arkiva og truleg òg frå administrative lister og dokument frå hoffet. 

Soga er karakterisert som tørr og litterært svak, prega av at ho er offisiell historieskriving med eit propagandaføremål, og «somt kan tyde på at Sturla kjende seg klemd og lite inspirert da han skreiv». 

Teksten er kjend frå fleire handskrift, med nokre variasjonar. Dei viktigaste handskrifta er Flatøybok, Codex Frisianus, Eirspennill og Skålholtsbok.

Norske utgåver 
 Norges kongesagaer. Bd 4. Haakons, Guttorms og Inges saga, Haakon Haakonssøns saga, Magnus Haakonssøns saga. Oversat ved Gustav Storm og Alexander Bugge; dekorativt utstyr av Gerhard Munthe. Stenersen, 1914. 
 Soga um Håkon Håkonsson. Ved Kr. Audne. Samlaget, 1928. (Norrøne bokverk; 22). 
 Soga om Håkon Håkonsson. Revidert utgave ved Knut Helle. Samlaget 1963
 Håkon Håkonssons saga. Oversatt av Anne Holtsmark. Aschehoug, 1964. 
 Håkon Håkonssons saga. Aschehoug, 2008. (Thorleif Dahls kulturbibliotek). ISBN 978-82-03-19367-5
 Norges kongesagaer. Bind 4. Håkon Håkonssons saga ; Magnus Lagabøtes saga. Gyldendal, 1979. ISBN 82-05-11159-6
 Noregs kongesoger. Bind 4. Soga om Håkon Håkonsson ; Soga om Magnus Lagabøte. Samlaget, 1979. ISBN 82-521-0894-6

Kjelder 

Denne artikkelen bygger på «Håkon Håkonssons saga» frå ,  den 3. februar 2020.  

Kongesoger
Litteratur frå 1200-talet
Svenska skidspelen 1999

Svenska skidspelen 1999 vart avvikla i Falun frå 11. mars til 14. mars 1999.

Menn

30 km klassisk 

Dato: 13. mars

4 x 10 km stafett 

Dato: 14. mars

Kombinert (normalbakke/5 km)

Dato: 11. mars

Hopprenn i stor bakke 

Dato: 11. mars

Kvinner

15 km klassisk 

Dato: 13. mars

4 x 5 km stafett 

Dato: 14. mars

Kjelder
Sportsboken 1999. Chr. Schibsteds Forlag. 1999.

Idrettstilskipingar i Sverige
Sport i 1999
NM i bryting 1970

Noregsmeisterskapen i bryting 1970 vart avvikla helga 14.-15. mars 1970 i Kristiansund. Kristiansund Atletklubb stod som arrangør av stemnet i Idrettshallen i nordmørsbyen.

Kongepokalen vart tildelt Tore Hem i 100-kiloklassa. Han hadde ein einaste motstandar. Året før tok han sølv i europamesterskapet.

57 kg

62 kg

68 kg

74 kg

82 kg

90 kg

100 kg

Over 100 kg

Kjelder
Brytespeilet. 1980.

Idrettstilskipingar i Møre og Romsdal
Idrett i Kristiansund
Noregsmeisterskap i 1970
NM i sykling 1970 på landeveg

Noregsmeisterskapen i landevegssykling 1970 fann stad i Sandnes sundag 23. august 1970.

Menn, 175 km

Kvinner, 22 km 

Einast fem deltakarar.

Kjelder
Arbeiderbladet 24. august 1970

Idrettstilskipingar i Rogaland
Noregsmeisterskap i 1970
Idrett i Sandnes
Noregsmeisterskap i sykling
NM i sykling 1970 i tempo

Noregsmeisterskapen i sykling 1970 i temporitt vart avvikla i Stjørdal i Nord-Trøndelag 29. og 30. august 1970.

50 km temporitt

100 km lagtempo

Kjelder
Arbeiderbladet 30. august 1970

Noregsmeisterskap i 1970
Noregsmeisterskap i sykling
Idrettstilskipingar i Trøndelag
Idrett i Stjørdal
Ole Tronrud

Ole Olsson Tronrud () var ein norsk landhandlar, gardbrukar og politikar frå Bagn i Sør-Aurdal. Han var ordførar i Sør-Aurdal frå 1910 til 1919, og stortingsmann 1919-21 frå einmannskrinsen Valdres, vald for partiet Venstre.

Gardbrukarsonen frå Bagn gjekk underoffisersskulen før han i 1886 opna landhandel på garden Søndre Voll i heimbygda. Jamsides landhandelen dreiv han småbruket Grønvoll der. Bortsett frå ein valperiode, sat Tronrud i heradsstyret samanhengande frå 1892 til 1922. Han var ordførar i tre valbolkar, frå 1910 til 1919. Dessutan var han forlikskommissær i lang tid.

Hausten 1918 vann Tronrud stortingsvalet i Valdres-krinsen. Dei tre åra på Stortinget hadde han sete i Konstitusjonskomiteen.

Mangeårig stortingsmann Elling Wold var syskenbarnet hans.

Kjelder
Stortingsbiografi

Norske handelsfolk
Stortingsrepresentantar 1919-1921
Folk frå Sør-Aurdal
Hildesvin

Hildesvin (Hildisvina eller Hildisvíni) er galten til Frøya i norrøn mytologi. Namnet hildisvin tyder 'kampsvin'. Han er ein magisk gris eller villsvin som har eit gullbeksel. 

Hildisvin er omtalt som ridedyret til Frøya i det sjuande verset av eddadiktet Hyndluljod (Hyndlulióð, 'Hyndlas song'). 

Ifølgje filologen Rudolf Simek viser gullbekselet til at Hildisvina er ein parallell til Frøy sin galte Gyllenbuste, som har bust av gull.

Grisen var laga av dvergane Dåin og Nabbe:

Kjelder

Denne artikkelen bygger på «Hildisvina» frå ,  den 4. februar 2020.  
 

Dyr i norrøn mytologi
Mytologiske svin
Sven Svensen frå Kristiansand

Sven Hans Jørgen Svensen () var ein norsk skulemann og politikar frå Kristiansand, stortingsmann 1922-24 frå byane i Vest-Agder og Rogaland.

Far til Sven Svensen var skipper og riggmeister. Sjølv gjekk han skulevegn og tok eksamen ved Holt seminar i 1875 og Maribogatens skole i Kristiania i 1878. Året etter vart ha cand.philos. frå universitetet. Svensen var lærar 1876-77
ved folkeskulen i Kristiansand, deretter Herefoss og så Fevik. Han var så skulebestyrar 1880-82 i Birkenes. Frå 1882 til 1910 underviste han på mellomskulen i Tvedestrand. Til sist skuleinspektør i heimbyen Kristiansand frå 1910 til 1925.

I Tvedestrand var Svensen engasjert i styringa av kjøpstaden, i mange år medlem i skulestyret, eit organ han var formann for 1897-99 og 1906-07. Han var formannskapsmedlem frå 1900 og vart vald til ordførar i 1909, eit ombod han forlet då han flytta til Kristiansand sommaren 1910. I fødebyen var han sidan medlem og sekretær i byen sin jarnbanekomite, tidlegare hadde han vore med i Sørlandsbanens felleskomite medan han budde i Tvedestrand.

Ved stortingsvalet hausten 1921 vann Svensen det femte mandatet til dei fem kjøpstadene Kristiansand, Mandal, Flekkefjord, Stavanger og Haugesund, der han sokna til partiet Venstre. Tingbolken 1922-24 hadde han sete i Protokollkomiteen. Svensen mista den faste stortingstaburetten ved 1924-valet, han enda opp som 1. varamann frå valkrinsen. I den eigenskapen møtte han som varamann i to åtskilde periodar i 1926-sesjonen, fyrst frå 22. januar til 7. mars i staden for Kastrud, sidan erstatta han Lars Meling frå 28. juni og ut sesjonen.

Svensen må ikkje forvekslast ein annan skulemann og politikar, den samnenmde Sven Svensen frå Brunlanes.

Kjelder
Stortingsbiografi

Stortingsrepresentantar 1922-1924
Stortingsrepresentantar 1925-1927
Folk frå Kristiansand
Norske skulefolk
Vestnordisk Råd

Vestnordisk Råd (færøysk Útnorðurráðið, islandsk Vestnorræna ráðið, grønlandsk Nunat Avannarliit Killiit Siunnersuisoqatigiiffiat) er eit parlamentarisk samarbeidsorgan i Vest-Norden, altså Island, Grønland og Færøyane. Det har som føremål å samarbeida om vestnordiske interesser, og å gå saman om å verna ressurar og kultur frå Nordatlanteren. Rådet samarbeider tett med Nordisk råd. 

Vestnordisk råd byrja som Vest-Nordens parlamentariske samarbeidsråd i 1985, og fekk det noverende namnet sitt i 1997. Årsmøta blir haldne vekselvis i dei tre medlemslanda. Rådet er leia av presidentskapet, som består av formannen og ein nestformann frå kvar av dei to andre delegasjonane. Formannskapet i rådet vekslar mellom medlemslanda.

Vestnordisk Råd held møter og konferansar, og går inn i prosjekt det reknar for viktige i høve til arbeidsfeltet sitt. Det markerer vestnordisk dag årleg den 23. september.

I 1999 bestemte Vestnordisk Råd seg for å oppretta ein litteraturpris for barne- og ungdomslitteratur frå vestnordiske land. Prisen blei utdelt første gong i august 2002, og heiter på dansk .

Medlemsland

Kjelder 

Denne artikkelen bygger på «Vestnordisk råd» frå ,  den 4. februar 2020.

Bakgrunnsstoff 
 Vestnordisk Råd

Nordiske organisasjonar
Islandsk politikk
Færøysk politikk
Grønlandsk politikk
Skipingar i 1985
NM i orientering 1970

Noregsmeisterskapen i orientering 1970 vart avvikla 13. september 1970 i «terrenget øst for Hobøl kirke» med OK Moss som arrangør. Menn og kvinner tevla i såkalla normalprogram. Stafett-NM fann stad i juni månad og langdistanse-NM, einast for menn, gjekk av stabelen tre veker seinare.

Menn, 13,1 km

Kvinner, 7,5 km

Kjelder
 Moss Dagblad 14. september 1970

Idrettstilskipingar i Viken
Noregsmeisterskap i 1970
Idrett i Indre Østfold
Noregsmeisterskap i orientering
NM i orientering 1970/langdistanse

Noregsmeisterskapen i orientering 1970 i langdistanse vart avvikla 4. oktober 1970 på Ombo i Rogaland med Stavanger O-klubb som arrangør. Tevlinga var einast for menn.

Langdistanse 20,6 km

Kjelder
Rogaland Avis 5.oktober 1970

Idrettstilskipingar i Rogaland
Hjelmeland kommune
Noregsmeisterskap i 1970
Noregsmeisterskap i orientering
NM i orientering 1970/stafett

Noregsmeisterskapen i orientering 1970 i stafett vart arrangert av Lillehammer orienteringsklubb ved Lillehammer i Oppland sundag 21. juni 1970. Meisterskapen vart avvikla med fellesstart, noko som førte til at løparane i «de tunge og tett bevokste skogene» samla seg i klynger, med tilhøyrande trengsel på kontrollpostane og kamp om klippetengene. I virvaret «klippet mange løpere i feil rubrikk» og fleire av laga vart dikvalifisert, mellom dei favorittane mellom mennene, BUL.

Menn

Kvinner

Kjelder og notar
Oppland Arbeiderblad 22. juni 1970

Noregsmeisterskap i 1970
Idrettstilskipingar i Innlandet
Noregsmeisterskap i orientering
Idrett i Lillehammer
Mario Kart Tour

Mario Kart Tour er eit free-to-play-resarspel utvikla og utgjeve av Nintendo for iOS- og Android-einingar. Det vart annonsert i januar 2018 og utgjeve 25. september 2019 på App Store og Google Play. Den første veka etter lanseringa vart spelet lasta ned over 90 millionar gonger.

Mario Kart Tour introduserer eit nytt format kalla turnear. Turneane er oppkalla etter verkelege byar (New York, Tokyo, osb.) eller sesongar (halloween, valentinsdagen, osb.) Kvar turné varer to veker, der spelarane kan fullføre 18 cupar og samle køyrarar, fargreier og glidefly som representerer temaet for turneen. Kvar cup består av tre laup og ei bonusutfordring på utvalde baner. Dei fleste laupa har to rundar, medan dei fleste bonusutfordringane må fullførast innan ein runde. 

Spelet skil seg frå dei tradisjonelle spelemekanikkane i tidlegare Mario Kart-spel med at det primære føremålet er å sanke mest mogeleg poeng ved å utføre handlingar gjennom laupet. Poenga blir genererte når ein til dømes råkar konkurrentar med våpen, samlar myntar eller passerer mållinja. Kontrollane er òg forenkla samanlikna med andre Mario Kart-spel, mellom anna ved at akselerasjon og enkelte manøvrar blir utførte automatisk. Mario Kart Tour fører fleire element introduserte i tidlegare Mario Kart-spel vidare, som undervasskøyring og glideflyging frå Mario Kart 7 og karakter-eksklusive hjelpemiddel frå Mario Kart: Double Dash!!

I tillegg til baner frå tidlegare Mario Kart-spel, inkluderer Mario Kart Tour baner inspirert av verkelege byar, som London, Paris og Vancouver. Utvalet av tilgjengelege baner varierer mellom kvar turné. Spelet genererer inntekter ved at spelarar teiknar eit månadleg abonnement for å få føremoner, eller kjøper virtuell valuta som kan låse opp vilkårlege køyrarar, fargreier eller glidefly via eit gacha-system.

Kjelder

Bakgrunnsstoff 
 Offisiell nettstad

Android-spel
Dataspel frå 2019
IOS-spel
Mario Kart
Nintendo-spel
Resarspel
Candy Crush Saga

Candy Crush Saga er eit free-to-play-hjernetrimspel utgjeve av King den 12. april 2012 på Facebook, som seinare har vorte utgjeve i form av applikasjonar for iOS, Android, Windows Phone og Windows 10. Det er ein variant av spelet Candy Crush, som er utvikla for nettlesarar.

I Candy Crush Saga fullfører spelaren nivå ved å byte mellom farga godteri på eit spelebrett, for å lage rekker av tre eller fleire godteri med lik farge. Dette fjernar godteria frå brettet og erstattar dei med nye, som potensielt kan lage nye rekker med like fargar. Rekker på fire eller fleire godteri av same farge genererer unike godteri som fungerer som hjelpemiddel, med eigenskapar som gjer det lettare å greie nivåa. Nivåa har ulike målsettingar som må fullførast innan eit visst tal trekk eller eit avgrensa tidsrom, til dømes greie ein fastsett poengsum eller samle ei viss mengd av ein særskild type godteri.

Candy Crush Saga er vørda som ein av dei første og mest suksessrike spela basert på ein freemium-modell, som inneber at spelaren kan greie spelet utan å bruke pengar, men kan også kjøpe ekstra hjelpemiddel for å lettare klare meir utfordrande brett. Dette gjev King inntekter, som i ein topperiode låg på nesten ein million amerikanske dollar dagleg. I 2014 hadde Candy Crush Saga over 93 millionar aktive spelarar, samtidig som inntektene til King i ein tremånaders periode låg på over 493 millionar amerikanske dollar. Fem år etter utgjevinga på mobiltelefonar har Candy Crush Saga-serien vorte lasta ned over 2,7 milliarder gonger og spelet har vore blant dei mobilapplikasjonene med høgst omsetnad innan denne perioden. King har sidan utgjeve tre relaterte titlar, Candy Crush Soda Saga, Candy Crush Jelly Saga og Candy Crush Friends Saga, og dei fleste dei andre utgjevingane frå selskapet følger den same freemium-modellen.

Kjelder

Bakgrunnsstoff 
 

Android-spel
Dataspel frå 2012
Facebook-spel
Hjernetrimspel
IOS-spel
Windows-spel
NM i roing 1970

Noregsmeisterskapen i roing 1970 fann stad på vatnet Årungen i Ås kommune 18.-19. juli 1970. Mennene tevla i åtte ulike båtklassar og kvinnene i tre. Bærums Roklubb vart tildelt kongepokalen for sigeren i Firar innriggar.

Menn

Singlesculler

Dobbeltsculler

Toar utan styrmann

Toar med styrmann

Firar utan styrmann

Firar med styrmann

Firar innriggar

Åttar

Kvinner

Singlesculler

Dobbeltsculler

Firar med styrmann

Kjelder
Arbeiderbladet 20. juli 1970

Noregsmeisterskap i 1970
Noregsmeisterskap i roing
Idrettstilskipingar i Viken
Idrett i Ås
Resarspel

Resarspel eller racerspel er ein dataspelsjanger der spelaren deltek i kappløp med land-, vass-, luft- eller rombaserte fargreier, anten i første- eller tredjepersons perspektiv. Spela kan basere seg på alt frå res i den verkelege verda til heilt oppdikta settingar.

Generelt kan resarspel fordelast i eit spekter frå realistiske simulatorar, som Gran Turismo, til meir arkadeliknande variantar med urealistiske element, som Burnout.

Resarspel kan falle under kategorien sportsspel.

Dataspelsjangrar
Resarspel
Google Play

Google Play (tidlegare Android Market) er ei distribusjonsplattform for digitale applikasjonar for smarttelefonar, nettbrett og andre digitale eininar med Android som operativsystem. Det er òg ein nettbasert handelsstad for digitale media, utvikla og halden ved like av Google. Android Market blei lansert 22. oktober 2008 og etterfølgaren, Google Play, blei lansert 6. mars 2012.

Tenesta lèt brukarane søkje etter og laste ned musikk, magasin, bøker, filmar, fjernsynsprogram og dataprogram utgjevne gjennom Google. Brukarane kan òg kjøpe Chromebooks, bærbare PC-ar produsert av Nexus, og anna Google-tilknytt maskinvare og ulike tilbehøyr.

Per april 2019 er det fire delar av Google Play; Google Play Music, Google Play Books, Google Play Movies & TV og Google Play Games.

Applikasjonar er tilgjengelege anten gratis eller til ein pris. Dei kan lastast ned direkte til einingar som bruker operativsystemet Android. I juli 2013 hadde Google Play offisielt over 1 million applikasjonar og over 50 milliardar nedlastingar.

Bakgrunnsstoff 
 

Google-tenester
Programvare frå 2008